"Quba Rayon İcra Hakimiyyəti məhkəmənin qərarını icra etmir" » "Dünya" informasiya agentliyi
Tarix: 19-11-2019, 16:11 | Çap et
Sumqayıt İnzibati-İqtisadi Məhkəməsinin 15 avqust 2019-cu il tarixli, qərarı ilə iddia tələbi təmin edilərək, Quba rayonu İsnovqışlaq kəndində yerləşən iddiaçıya məxsus kommersiya obyektinin istismara qəbul aktının verilməsi öhdəliyi Quba Rayon İcra Hakmiyyətinin üzərinə qoyulub.
"Lakin, artıq uzun müddətin keçməsinə baxmayaraq, Sumqayıt İnzibati-İqtisadi Məhkəməsinin qanuni qüvvəsini almış qərarın icrası Quba Rayon İcra Hakimiyyətinin vəzifəli şəxsləri tərəfindən “bizə aydın olmayan səbəblərdən” məqsədyönlü şəkildə uzadılır və qəsdən icra olunmur. Bununla bağlı nümayəndəm tərəfindən Quba Rayon İcra Hakimiyyətinin hüquq şöbəsinin məsləhətçisi Abdullayev Qəmbər Eldar oğlu ilə gorüşərək məsələ ətraflı müzakirə edib, həmin qeyri-yaşayış sahəsi ilə bağlı bütün hüquq müəyyənedici sənədlər hüquq şöbəsinə təqdim edilib. Həmçinin Qənbər Abdullayevin tövsiyyəsi ilə nümayəndə tərəfindən İcra Hakimiyyətinin Memarliq və tikinti şöbəsinin böyük məsləhətçisi (mühəndis) Kərimov Hidayət Vilayət oğlu ilə görüşüb. Ona da tələb edilən zəruri sənədlər təqdim edilib. Ancaq hər dəfə “bununla bağlı İcra hakimiyyətinin başçısı cənab Əliyev Ziyəddin İsmayıl oğluna məruzə olunacaq, başçının birinci müavini Xudaverdiyev Allahverdi Allahqulu oğlu ilə məsləhətləşmələr aparılacaq” deyilərək müxtəlif vədlər verilsə də, nədənsə icra hakimiyyətinin vəzifəli şəxsləri problemin həllində heç də maraqlı görünmür. Bu günə qədər də qanuni qüvvəsini almış məhkəmə qərarı icra olunmadan qalır" - deyə, şikayətçi bildirib.
Qanunverivciliyin bu tələbini yerinə yetirməyənlərə qarşı inzibati və cinayət məsuliyyəti nəzərdə tutulub.